Finnsk ríkisábyrgð vegna Kaupþings heimiluð
Framkvæmdastjórn Evrópusambandsins hefur komist að þeirri niðurstöðu, að ríkisábyrgð sem finnska ríkið veitti þarlendum bönkum sem tryggðu innistæður hjá Kaupþingi í Finnlandi, brjóti ekki í bága við reglur ESB.
Bankareikningar finnskra viðskiptavina Kaupþings voru frystir eftir að íslenska Fjármálaeftirlitið greip inn í rekstur bankans í október. Finnskir bankar brugðust við með því að bjóða viðskiptavinunum að tryggja innistæður þeirra að fullu. Var markmiðið að viðhalda trausti á finnsku bankakerfi.
Finnska ríkisstjórnin ákvað að tryggja þessa banka gegn hugsanlegri málssókn lánardrottna Kaupþings. Um er að ræða bankana Nordea Bank Finland plc, OP-Pohjola Group Central Cooperative og Sambo Bank plc.
Framkvæmdastjórn Evrópusambandsins segir, að ekki sé útlit fyrir að neinar kröfur verði lagðar fram á hendur bönkunum og finnska ríkið þurfi ekki bera neitt tjón vegna þess að finnsk og íslensk stjórnvöld vinni náið saman í málinu.
Þá sagðist framkvæmdastjórnin geta fallist á að finnska ríkið ábyrgðist skuldbindingar bankanna í þessu tilfelli vegna þess að aðgerðir þeirra hefðu komið í veg fyrir alvarlegt uppnám í finnska hagkerfinu.
Framkvæmdastjórn Evrópusambandsins hefur komist að þeirri niðurstöðu, að ríkisábyrgð sem finnska ríkið veitti þarlendum bönkum sem tryggðu innistæður hjá Kaupþingi í Finnlandi, brjóti ekki í bága við reglur ESB.
Bankareikningar finnskra viðskiptavina Kaupþings voru frystir eftir að íslenska Fjármálaeftirlitið greip inn í rekstur bankans í október.
Finnskir bankar brugðust við með því að bjóða viðskiptavinunum að tryggja innistæður þeirra að fullu.
Var markmiðið að viðhalda trausti á finnsku bankakerfi.
Finnska ríkisstjórnin ákvað að tryggja þessa banka gegn hugsanlegri málssókn lánardrottna Kaupþings.